ચેન્નઇઃ તમિલનાડુમાં સત્તાનો સંગ્રામ ચાલી રહ્યો છે. AIADMK નેતા અને પૂર્વ મુખ્યમંત્રી ઓ. પનીરસેલ્વમ 50 ધારસભ્યોનું સમર્થન હોવાનો દાવો કરી રહ્યાં છે. તેમણે પાર્ટી મહાસચિવ પર આકરા પ્રહારો કર્યા છે. તેમણે રાજ્યના પૂર્વ સીએમ જયલલિતાની હોસ્પિટલમાં થયેલી મોત પર પણ સવાલ ઉઠાવ્યા છે. તેઓ તેની તપાસ માટે ખાસ વિભાગ બનાવવા અંગે ભલામણ કરશે. જ્યારે AIADMKમાં ભંગાણના પનીરસેલ્વમના દાવા પર પાર્ટીની મહાસચિવ શશિકલાએ ધારાસભ્યોની બેઠક બોલાવી હતી. તેમણે તમામ ધારાસભ્યોને સાથે રહેવા સાથે કહ્યું કે છેલ્લાં 48 કલાકમાં જે પણ થયું તે ગદ્દારોની સાજિશ હતી. તમે તે ગદ્દારો પાછળ ન જાવ. આપણે બધાએ એક સાથે રહેવું જોઇએ. આ બેઠક માટે પાર્ટી મુખ્યાલયમાં 130 વિધાયક હાજર છે.